**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2024 METŲ BIUDŽETO PATIKSLINIMO**

2024 m. rugpjūčio 14 d. Nr. T10-160

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas ir sumažintas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2024 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Asmenų su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 2024 m. rugpjūčio 2 d. įsakymu Nr. V-161 „Dėl Asmens su negalia teisių apsaugos ir darbo ministerijos direktoriaus 2024 m. sausio 24 d. įsakymo Nr. V-20 „Dėl valstybės biudžeto lėšų būstams pritaikyti asmenims su negalia paskirstymo 2024 metais“ pakeitimo“ Skuodo rajono savivaldybei lėšos būstams pritaikyti sumažintos **236,56 Eur**. Lėšos sumažintos atsižvelgus į faktines išlaidas įvykdžius viešuosius pirkimus.

Lietuvos Respublikos socialinės apsaugos ir darbo ministro 2024 m. rugpjūčio 5 d. įsakymu Nr. A1-519 „Dėl Valstybės vardu pasiskolintų lėšų paskirstymo savivaldybių administracijoms išlaidoms, patirtoms 2024 metų II ketvirtį mokant laidojimo pašalpą pagal Lietuvos Respublikos paramos mirties atveju įstatymą ir teikiant socialinę paramą mokiniams pagal Lietuvos Respublikos socialinės paramos mokiniams įstatymą Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti“ Skuodo rajono savivaldybei skirta **3 291 Eur**. Šios lėšos skiriamos Skuodo rajono savivaldybės administracijai.

Lietuvos Respublikos socialinės apsaugos ir darbo ministro 2024 m. rugpjūčio 5 d. įsakymu Nr. A1-521 „Dėl Valstybės vardu pasiskolintų lėšų paskirstymo savivaldybių administracijoms išlaidoms, patirtoms 2024 metų II ketvirtį teikiant socialinę pašalpą, būsto šildymo išlaidų, geriamojo vandens išlaidų ir karšto vandens išlaidų kompensacijas, skiriamas vadovaujantis Lietuvos Respublikos piniginės socialinės paramos nepasiturintiems gyventojams įstatymu, Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti“ Skuodo rajono savivaldybei skirta **702 Eur**. Šios lėšos skiriamos Skuodo Bartuvos progimnazijai.

Skuodo rajono savivaldybės kūno kultūros ir sporto centras pateikė prašymą padidinti pajamų už teikiamas paslaugas planą **1 000 Eur**. Surinkta daugiau nei planuota lėšų iš varžybų startinio mokesčio.

Iš nepaskirstytų lėšų rezervo 1 626 Eur skiriama Skuodo rajono savivaldybės kūno kultūros ir sporto centrui dalyvavimo Europos jaunimo ir suaugusiųjų motobolo čempionate išlaidoms kompensuoti. Nepaskirstytų lėšų likutis liks 2 524 Eur.

Iš Mokymo lėšų rezervo paskirstoma 9 571 Eur. 5 880 Eur skiriama Ylakių vaikų lopšeliui-darželiui priešmokykliniam ugdymui. 3 691 Eur skiriama valstybinių ir mokyklinių brandos egzaminų vykdymo apmokėjimo išlaidoms, iš jų:

Skuodo Pranciškaus Žadeikio gimnazijai – 1 139 Eur;

Skuodo Bartuvos progimnazijai – 1 377 Eur;

Ylakių gimnazijai – 194 Eur;

Mosėdžio gimnazijai 981 Eur.

Valstybės biudžeto lėšos (4 252 Eur), skirtos išlaidoms, susijusioms su savivaldybės mokyklų mokytojų, dirbančių pagal ikimokyklinio, priešmokyklinio ir bendrojo ugdymo programas, personalo optimizavimu ir atnaujinimu, apmokėti, skiriamos Ylakių gimnazijai Barstyčių skyriaus pradinio ugdymo skyriaus mokytojų išeitinėms kompensacijoms mokėti.

Taip pat tikslinami asignavimai pagal asignavimų valdytojų prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **4 756 Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.