|  |
| --- |
| PRITARTA |
| Skuodo rajono savivaldybės tarybos |
| 2024 m. rugpjūčio 14 d. sprendimu Nr. T10-162 |

**BENDRADARBIAVIMO SUSITARIMAS**

**DĖL SKRYDŽIŲ SKATINIMO**

2024 m. \_\_\_\_\_\_\_\_\_\_\_\_\_\_\_\_d. Nr. \_\_\_\_\_\_\_\_\_

Vilnius

Asociacija „Klaipėdos regionas“ (toliau – **Asociacija**), buveinės adresas: Tiltų g. 6, LT-91248, Klaipėda, juridinio asmens kodas 302798913, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ir

Klaipėdos miesto savivaldybė, buveinės adresas: Liepų g. 11, LT-92138 Klaipėda, juridinio asmens kodas 111100775, atstovaujama Klaipėdos miesto savivaldybės mero Arvydo Vaitkaus, ir

Klaipėdos rajono savivaldybė, buveinės adresas: Klaipėdos g. 2, LT-96130 Gargždai, juridinio asmens kodas 111103732 , atstovaujama Klaipėdos rajono savivaldybės mero Broniaus Markausko, ir

Kretingos rajono savivaldybė, buveinės adresas: Savanorių g. 29A, LT-97111 Kretinga, juridinio asmens kodas 111106657, atstovaujama Kretingos rajono savivaldybės mero Antano Kalniaus, ir

Neringos savivaldybė, buveinės adresas: Taikos g. 2, LT-93123 Neringa, juridinio asmens kodas 111101158 , atstovaujama Neringos savivaldybės mero Dariaus Jasaičio, ir

Palangos miesto savivaldybė, buveinės adresas: Vytauto g. 112, LT-00153 Palanga, juridinio asmens kodas 111101343 , atstovaujama Palangos miesto savivaldybės mero Šarūno Vaitkaus, ir

Skuodo rajono savivaldybė, buveinės adresas: Vilniaus g. 13, LT-98112 Skuodas, juridinio asmens kodas 111104649, atstovaujama Skuodo rajono savivaldybės mero Stasio Gutauto, ir

Šilutės rajono savivaldybė, buveinės adresas: Dariaus ir Girėno g. 1, LT-99133 Šilutė, juridinio asmens kodas 111102445 , atstovaujama Šilutės rajono savivaldybės mero Vytauto Laurinaičio, toliau kartu – **Savivaldybės**, ir

Lietuvos Respublikos susisiekimo ministerija, buveinės adresas: Gedimino pr. 17, LT-01103 Vilnius, juridinio asmens kodas 188620589, atstovaujama ministro Mariaus Skuodžio, ir

Lietuvos Respublikos ekonomikos ir inovacijų ministerija, buveinės adresas: Gedimino pr. 38, LT-01104 Vilnius, juridinio asmens kodas 188621919, atstovaujama ministrės Aušrinės Armonaitės, (toliau atskirai – **Šalis**, kartu – **Šalys**,

atsižvelgdamos į tai, kad Lietuvos Respublikos vietos savivaldos įstatymo 6 straipsnio 38 punktas numato sąlygų verslo ir turizmo plėtrai sudarymą ir šios veiklos skatinimą kaip savarankiškąją savivaldybių funkciją;

įvertinusios, kad įgyvendinant Lietuvos Respublikos susisiekimo ministro valdymo sričių 2023–2025 metų strateginiame veiklos plane numatytas priemones „Gerinti susisiekimą oro transportu“ ir „Teikti paramą naujų maršrutų plėtrai“ ir Lietuvos Respublikos ekonomikos ir inovacijų ministro valdymo sričių 2023–2025 metų strateginiame veiklos plane numatytą priemonę „Vystyti turizmo infrastruktūrą ir plėtoti rinkodaros priemones“, Lietuvos Respublikos susisiekimo ministro ir Lietuvos Respublikos ekonomikos ir inovacijų ministro 2023 m. liepos 17 d. įsakymu Nr. 4-393/3-335 „Dėl Verslui ir atvykstamajam turizmui svarbių maršrutų, kurių kryptingam pasiekiamumui užtikrinti gali būti įgyvendinamos skrydžių skatinimo priemonės, sąrašo patvirtinimo“ patvirtintą Verslui ir atvykstamajam turizmui svarbių maršrutų, kurių kryptingam pasiekiamumui užtikrinti gali būti įgyvendinamos skrydžių skatinimo priemonės, sąrašą (toliau – **Svarbių maršrutų sąrašas**);

atsižvelgdamos į tai, kad 2008 m. rugsėjo 24 d. Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių numato galimybę valstybėms narėms nustatyti pareigą teikti viešąsias reguliarias oro susisiekimo paslaugas (toliau – **PTVP**);

atsižvelgdamos į tai, kad, siekiant sudaryti partnerystės sutartis su skrydžių bendrovėmis dėl verslui ir atvykstamajam turizmui svarbių maršrutų, ypatingą reikšmę derybų sėkmei turi skrydžių rinkodaros finansavimo programos tikslinėms kryptims;

atsižvelgdamos į tai, kad siekiant pritraukti Svarbių maršrutų sąraše nurodytas kryptis, svarbus tiek skrydžių pasiūlos, tiek skrydžių paklausos kūrimas;

sudaro šį Bendradarbiavimo susitarimą (toliau – **Susitarimas**):

**I. SUSITARIMO TIKSLAS**

1. Susitarimo tikslas – siekti pritraukti Svarbių maršrutų sąraše nurodytas kryptis, pagal kompetenciją bendradarbiauti skatinant atvykstamąjį turizmą, Klaipėdos regiono konkurencingumą ir patrauklumą, tarptautinį susisiekimą bei sudaryti sąlygas verslo ir turizmo plėtrai.

**II. ŠALIŲ TEISĖS IR PAREIGOS**

2. Savivaldybės sieks:

2.1. Susitarimo galiojimo metu kiekvienais kalendoriniais metais, pradedant 2024 m., Klaipėdos regiono pasiekiamumo ir žinomumo per tarptautinį Palangos oro uostą didinimui (skrydžių paklausos kūrimui) įgyvendinti Klaipėdos regiono pasiekiamumo ir žinomumo didinimo 2024–2026 metų programos įsipareigojimus, numatytus 2024 m. gegužės 6 d. pasirašytoje Jungtinės veiklos sutartyje Nr. SR24-07 „Dėl Klaipėdos regiono pasiekiamumo ir žinomumo didinimo 2024–2026 m. programos įgyvendinimo“ (toliau – **JVS**). Svarbių maršrutų sąrašą papildžius naujomis kryptimis ir (ar) priėmus sprendimą dėl PTVP taikymo, siekti didinti finansavimą;

2.2. imtis veiksmų, siekiant didinti Klaipėdos regiono, kaip patrauklaus šalies turizmui, investicijoms, verslui, žinomumą vidaus ir užsienio rinkose;

2.3. teisės aktų nustatyta tvarka ir būdais bendradarbiauti įgyvendinant Susitarimą ir (ar) iš kitų teisės aktų kylančias pareigas.

3. Asociacija sieks:

3.1. užtikrinti sklandų ir tikslingą Klaipėdos regiono pasiekiamumo ir žinomumo per tarptautinį Palangos oro uostą didinimui 2024 m. gegužės 6 d. JVS administravimą ir Susitarimo galiojimo metu 2024 m. gegužės 6 d. pasirašytoje JVS numatytas lėšas naudoti Svarbių maršrutų sąraše nurodytų maršrutų, kurių kryptis yra Palanga, rinkodaros priemonėms;

3.2. pateikti vieningą ir konsoliduotą Asociacijos atstovaujamų savivaldybių poziciją dėl siekiamų užtikrinti skrydžių krypčių į ir iš Palangos oro uostą (-o) poreikio, įskaitant ir dėl PTVP nustatymo poreikio, Lietuvos Respublikos susisiekimo ministerijai ir AB Lietuvos oro uostams;

3.3. teisės aktų nustatyta tvarka ir būdais bendradarbiauti įgyvendinant Susitarimą ir (ar) iš kitų teisės aktų kylančias pareigas.

4. Lietuvos Respublikos susisiekimo ministerija sieks:

4.1. pakeisti 2023 m. liepos 17 d. įsakymo Nr. 4-393/3-335 „Dėl Verslui ir atvykstamajam turizmui svarbių maršrutų, kurių kryptingam pasiekiamumui užtikrinti gali būti įgyvendinamos skrydžių skatinimo priemonės, sąrašo patvirtinimo“ 2.2 p., nurodant, jog į darbo grupę vieną atstovą skiria Asociacija arba jos atstovaujamos savivaldybės;

4.2. pakeisti 2023 m. liepos 17 d. įsakymo Nr. 4-393/3-335 „Dėl Verslui ir atvykstamajam turizmui svarbių maršrutų, kurių kryptingam pasiekiamumui užtikrinti gali būti įgyvendinamos skrydžių skatinimo priemonės, sąrašo patvirtinimo“ priedą, nurodant, jog į Svarbių maršrutų sąrašą būtų įtrauktos dvi papildomos Klaipėdos regionui svarbios kryptys;

4.3. sukurti PTVP teisinio modelio išplėtimą, numatant jame savivaldybių dalyvavimą ir pakeičiant 2008 m. rugsėjo 24 d. Europos Parlamento ir Tarybos reglamento (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių 16–18 straipsnių taikymo tvarkos aprašą, patvirtintą Lietuvos Respublikos ekonomikos ir inovacijų ministro ir Lietuvos Respublikos susisiekimo ministro 2018 m. liepos 5 d. įsakymu Nr. 3-330/4-424 „Dėl 2008 m. rugsėjo 24 d. Europos Parlamento ir Tarybos reglamento (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių 16–18 straipsnių taikymo tvarkos aprašo patvirtinimo“;

4.4. kad AB Lietuvos oro uostai, derindama su Šalimis, sukurtų trimetį Palangos oro uosto vystymo ir plėtros planą, įskaitant papildomas oro bendrovių pritraukimo priemones ir oro uostų rinkliavų nuolaidų sistemas;

4.5. kad būtų pritraukta daugiau užsakomųjų skrydžių krypčių, vykdomų iš ir į Palangos oro uosto (-ą);

4.6. kad būtų užtikrintas Asociacijos informavimas vykdant vežėjų atranką skrydžiams į ir iš Palangos oro uostą (-o), taikant rizikos pasidalijimo modelį;

4.7. imtis veiksmų, kad būtų skirti valstybės asignavimai Palangos oro uosto skrydžių skatinimo priemonių finansavimui;

4.8. teisės aktų nustatyta tvarka ir būdais bendradarbiauti įgyvendinant skrydžių skatinimo priemones.

5. Lietuvos Respublikos ekonomikos ir inovacijų ministerija sieks:

5.1. pakeisti 2023 m. liepos 17 d. įsakymo Nr. 4-393/3-335 „Dėl Verslui ir atvykstamajam turizmui svarbių maršrutų, kurių kryptingam pasiekiamumui užtikrinti gali būti įgyvendinamos skrydžių skatinimo priemonės, sąrašo patvirtinimo“ 2.2 p., nurodant, jog į darbo grupę vieną atstovą skiria Asociacija arba jos atstovaujamos savivaldybės;

5.2. pakeisti 2023 m. liepos 17 d. įsakymo Nr. 4-393/3-335 „Dėl Verslui ir atvykstamajam turizmui svarbių maršrutų, kurių kryptingam pasiekiamumui užtikrinti gali būti įgyvendinamos skrydžių skatinimo priemonės, sąrašo patvirtinimo“ priedą, nurodant, jog į Svarbių maršrutų sąrašą būtų įtrauktos dvi papildomos Klaipėdos regionui svarbios kryptys;

5.3. imtis veiksmų siekiant didinti Klaipėdos regiono, kaip patrauklaus turizmui, investicijoms, verslui, žinomumą tikslinėse užsienio rinkose;

5.4. dėti pastangas, kad būtų skirti valstybės asignavimai skrydžių skatinimo rinkodaros finansavimui per 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-12-07 „Vystyti turizmo infrastruktūrą ir plėtoti rinkodaros priemones“ veiklą „4. Vykdyti rinkodaros priemones, siekiant skatinti turistus naudotis skrydžiais naujomis kryptimis“;

5.5. teisės aktų nustatyta tvarka ir būdais bendradarbiauti įgyvendinant skrydžių skatinimo priemones.

6. Šalys įsipareigoja, laikydamosi įstatymų ir kitų teisės aktų reikalavimų, keistis abiem šalims naudinga informacija.

**III. SUSITARIMO GALIOJIMAS, KEITIMAS IR NUTRAUKIMAS**

7. Šis Susitarimas įsigalioja Susitarimo Šalims jį pasirašius ir užregistravus Lietuvos Respublikos susisiekimo ministerijoje ir galioja iki 2026 m. gruodžio 31 d.

8. Šis Susitarimas keičiamas arba papildomas Šalių susitarimu. Susitarimo pakeitimai ar papildymai, parengti raštu ir pasirašyti Šalių įgaliotų atstovų, tampa neatskiriama šio Susitarimo dalimi.

9. Bet kuri Šalis gali bet kuriuo metu nutraukti šį Susitarimą, apie savo ketinimą nutraukti Susitarimą informavusi raštu ne vėliau kaip likus 6 mėnesiams iki numatomos nutraukimo datos.

**IV. KITOS SUSITARIMO SĄLYGOS**

10. Susitarimo nuostatų įgyvendinimas aptariamas bendruose Šalių atstovų susitikimuose, kurie organizuojami esant poreikiui.

11. Bet kokie su šiuo Susitarimu susiję nesutarimai ar ginčai bus sprendžiami Šalių konsultacijomis ar derybomis.

12. Visi pranešimai, reikalavimai ir prašymai, susiję su šiuo Susitarimu, turi būti pateikiami raštu Susitarimo rekvizituose nurodytais adresais arba elektroniniu paštu. Pasikeitus rekvizituose nurodytai informacijai, Šalys įsipareigoja informuoti raštu arba elektroniniu paštu viena kitą apie tai ne vėliau kaip per tris darbo dienas.

13. Iš šio Susitarimo kylančios Šalių pareigos turi būti vykdomos pagal galiojančius Lietuvos Respublikos teisės aktus.

14. Šis Susitarimas sudarytas 10 (dešimčia) vienodos teisinės galios egzempliorių po vieną kiekvienai iš šalių.

**V. ŠALIŲ REKVIZITAI IR PARAŠAI**

|  |  |
| --- | --- |
| **Asociacija „Klaipėdos regionas“**  Kodas 302798913  Adresas: Tiltų g. 6, LT-91248 Klaipėda  Tel. +370 614 16 706  El. p. [info@klaipedaregion.lt](mailto:info@klaipedaregion.lt)  Atstovaujama  \_\_\_\_\_\_\_\_\_\_\_\_  (parašas)  **Klaipėdos rajono savivaldybė**  Kodas 111103732  Adresas: Klaipėdos g. 2, LT-96130 Gargždai  Tel. +370 46 21 11 16  El. p. [savivaldybe@klaipedos-r.lt](mailto:savivaldybe@klaipedos-r.lt)  Atstovaujama  Klaipėdos rajono savivaldybės mero  Broniaus Markausko  \_\_\_\_\_\_\_\_\_\_\_\_\_  (parašas)  **Neringos savivaldybė**  Kodas 111101158  Adresas: Taikos g. 2, LT-93123 Neringa  Tel. +370 469 52 665  El. p. [administracija@neringa.lt](mailto:administracija@neringa.lt)  Atstovaujama  Neringos savivaldybės mero  Dariaus Jasaičio  \_\_\_\_\_\_\_\_\_\_\_\_\_  (parašas) | **Klaipėdos miesto savivaldybė**  Kodas 111100775  Adresas: Liepų g. 11, LT-92138 Klaipėda  Tel. +370 46 39 60 66  El. p. [info@klaipeda.lt](mailto:info@klaipeda.lt)  Atstovaujama  Klaipėdos miesto savivaldybės mero  Arvydo Vaitkaus  \_\_\_\_\_\_\_\_\_\_\_\_\_  (parašas)  **Kretingos rajono savivaldybė**  Kodas 111106657  Adresas: Savanorių g. 29A, LT-97111 Kretinga  Tel. +370 445 51 294  El. p. [savivaldybe@kretinga.lt](mailto:savivaldybe@kretinga.lt)  Atstovaujama  Kretingos rajono savivaldybės mero  Antano Kalniaus  \_\_\_\_\_\_\_\_\_\_\_\_\_  (parašas)  **Palangos miesto savivaldybė**  Kodas 111101343  Adresas: Vytauto g. 112, LT-00153 Palanga  Tel. +370 460 48 705  El. p. [administracija@palanga.lt](mailto:administracija@palanga.lt)  Atstovaujama  Palangos miesto savivaldybės mero  Šarūno Vaitkaus  \_\_\_\_\_\_\_\_\_\_\_\_\_  (parašas) |
| **Skuodo rajono savivaldybė**  Kodas 111104649  Adresas: Vilniaus g. 13, LT-98112 Skuodas  Tel. +370 440 73 932  El. p. [savivaldybe@skuodas.lt](mailto:savivaldybe@skuodas.lt)  Atstovaujama  Skuodo rajono savivaldybės mero  Stasio Gutauto  \_\_\_\_\_\_\_\_\_\_\_\_\_  (parašas)  **Lietuvos Respublikos susisiekimo ministerija**  Kodas 188620589  Adresas: Gedimino pr. 17, LT-01103 Vilnius  Tel.  +370 5 261 2363  El. p. sumin@sumin.lt  Atstovaujama  Lietuvos Respublikos susisiekimo ministro  Mariaus Skuodžio    \_\_\_\_\_\_\_\_\_\_\_\_\_  (parašas) | **Šilutės rajono savivaldybė**  Kodas 111102445  Adresas: Dariaus ir Girėno g. 1, LT-99133 Šilutė  Tel. +370 441 79 227  El. p. meras[@silute.lt](mailto:administracija@silute.lt)  Atstovaujama  Šilutės rajono savivaldybės mero  Vytauto Laurinaičio  \_\_\_\_\_\_\_\_\_\_\_\_\_  (parašas)  **Lietuvos Respublikos ekonomikos ir inovacijų ministerija**  Kodas 188621919  Adresas: Gedimino pr. 38, LT-01104 Vilnius  Tel.  +370 706 64 845  El. p. kanc@eimin.lt  Atstovaujama  Lietuvos Respublikos ekonomikos ir inovacijų ministrės  Aušrinės Armonaitės    \_\_\_\_\_\_\_\_\_\_\_\_\_  (parašas) |

\_\_\_\_\_\_\_\_\_\_\_\_\_\_\_\_\_\_\_\_\_\_\_