**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL skuodo rajono savivaldybės tarybos 2024 m. balandžio 25 d. sprendimO nr. T9-73 ,,dėl kitos paskirties valstybinės žemės sklypo (unikalus Nr. 4400-4600-2935) nuomos“ pripažinimo netekusiu galios**

2024 m. rugpjūčio 16 d. Nr. T10-166

Skuodas

**1. Parengto sprendimo projekto tikslas ir uždaviniai.**

Sprendimo projektu siekiama pripažinti netekusiu galios Skuodo rajono savivaldybės tarybos 2024 m. balandžio 25 d. sprendimą Nr. T9-73 ,,Dėl kitos paskirties valstybinės žemės sklypo (unikalus Nr. 4400-4600-2935) nuomos“, kurio pagrindu išnuomotas 6375 m² ploto kitos paskirties valstybinės žemės sklypas, esantis Artojų g. 2A, Ylakių miestelyje, Skuodo rajono savivaldybėje (kadastro Nr. 7516/0005:283, unikalus Nr. 4400-4600-2935), dėl Nacionalinės žemės tarnybos prie Aplinkos ministerijos 2024 m. gegužės 21 d. neigiamos išvados Nr. 1SD-28574 ,,Dėl valstybinės žemės nuomos sutarties atitikties teisės aktų reikalavimams ir galimybės registruoti nekilnojamojo turto registre“ (toliau – Išvada) bei D. B. ir R. B. 2024 m. birželio 12 d. naujai pateikto prašymo nuomoti žemės sklypo dalį tik prie apleisto pastato.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja. Įstatymo 4 dalis nurodo, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

Žemės įstatymo (toliau – ŽĮ) 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu.

ŽĮ 9 straipsnio 11 dalyje rašoma, kad savivaldybės, sudariusios valstybinės žemės nuomos sutartį dėl joms patikėjimo teise perduotų valstybinės žemės sklypų, kurie atitinka ŽĮ 362 straipsnio 9 dalyje nustatytus kriterijus, ŽĮ 362 straipsnio 8 dalyje nustatyta tvarka ir terminais kreipiasi į Nacionalinę žemės tarnybą dėl šios sutarties teisėtumo patikrinimo ir išvados pateikimo. Sandoriai Nekilnojamojo turto registre registruojami tik gavus Nacionalinės žemės tarnybos išvadą apie sandorio atitiktį teisės aktų reikalavimams (nesant trūkumų) ir galimybę jį registruoti. ŽĮ 362 straipsnio 9 dalyje nurodyti kriterijai šio sprendimo projekto priėmimo atveju yra Nacionalinės žemės tarnybos išvada dėl valstybinės žemės sklypo nuomos, kuriame yra apleisti statiniai ir kai nuomojamas ne mažesnis kaip 0,3 ha ploto valstybinės kitos paskirties žemės sklypas.

**3. Laukiami rezultatai**.

Panaikinus Skuodo rajono savivaldybės tarybos sprendimą, bus teikiamas tvirtinti naujas sprendimo projektas su pašalintais trūkumais, nurodytais Išvadoje.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.