**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL valstybinės žemės SKLYPO mosėdžio g. 51, skuodo mieste,**

**nuomos sutarties nutraukimo**

2024 m. rugpjūčio 19 d. Nr. T10-168

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – nutraukti 2019 m. gruodžio 12 d. Valstybinės žemės nuomos sutartį Nr. 15SŽN-327-(14.15.55.) dėl 0,2285 ha valstybinės žemės sklypo, kadastro Nr. 7550/0005:447, unikalus Nr. 4400-5304-7550, esančio Mosėdžio g. 51, Skuodo mieste, dalies, sudarančios 0,0084 ha, sudarytą su V. Š. (toliau – Asmuo).

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 0,2285 ha valstybinės žemės sklypą 7550/0005:447, unikalus Nr. 4400-5304-7550, esantį Mosėdžio g. 51, Skuodo mieste.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja.

Lietuvos Respublikos civilinio kodekso 6.562 straipsnio 6 punkte nurodyta, kad žemės nuomos sutartis baigiasi šalių susitarimu.

Žemės įstatymo 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams, ir valstybinės žemės, perduotos savivaldybėms patikėjimo teise Vyriausybės nustatyta tvarka šio straipsnio 2 dalyje nurodytoms reikmėms ar kitų įstatymų nustatytais atvejais ir sąlygomis šio straipsnio 3 dalyje nurodytoms reikmėms, taip pat valstybinės miško žemės sklypų, perduotų savivaldybėms patikėjimo teise Vyriausybės nutarimais šio straipsnio 5 dalyje nustatyta tvarka ir sąlygomis.

**3. Laukiami rezultatai**.

2024 m. liepos 8 d. Skuodo rajono savivaldybės administracija gavo Asmens prašymą nutraukti Valstybinės žemės nuomos sutartį, nes garažas, kuriam eksploatuoti buvo sudaryta Valstybinės žemės nuomos sutartis, esantis valstybinės žemės sklype, yra perleistas kitam asmeniui.

2019 m. gruodžio 12 d. Valstybinės žemės nuomos sutartimi Nr. 15SŽN-327-(14.15.55.) Asmeniui prie nuosavybės teise valdomos patalpos garažo, įregistruoto Nekilnojamojo turto registre Nr. 44/1081806, buvo išnuomota valstybinės žemės sklypo, kadastro Nr. 7550/0005:447, unikalus Nr. 4400-5304-7550, esančio Mosėdžio g. 51, Skuodo mieste, dalis – 0,0084 ha.

Nekilnojamojo turto registro duomenų bazės išrašo duomenimis, Asmuo 2024 m. gegužės 28 d. dovanojimo sutartimi Nr. 4079 garažą perleido kitam asmeniui.

Priėmus sprendimo projektą Asmuo Nekilnojamojo turto registre galės išsiregistruoti 2019 m. gruodžio 12 d. Valstybinės žemės nuomos sutartį Nr. 15SŽN-327-(14.15.55.).

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.