**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2021 M. VASARIO 25 D. SPRENDIMO NR. T9-28 „DĖL SKUODO RAJONO DAUGIABUČIŲ NAMŲ ATNAUJINIMO (MODERNIZAVIMO) PROGRAMOS TVIRTINIMO“ PAKEITIMO**

2024 m. rugpjūčio 19 d. Nr. T10-169

Skuodas

**1. Parengto sprendimo projekto tikslas ir uždaviniai.**

Sprendimo projektu keičiamas Skuodo rajono savivaldybės tarybos 2021 m. vasario 25 d. sprendimu Nr. T9-28 paskirtas Skuodo rajono daugiabučių namų atnaujinimo (modernizavimo) programos įgyvendinimo administratorius VšĮ Skuodo informacijos centras, programos administratoriumi paskiriant UAB „Skuodo šiluma“.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatyme viena iš savivaldybės tarybos kompetencijų numatyta savivaldybės atskirų ūkio šakų (sektorių) plėtros programų tvirtinimas bei sprendimų dėl jų priėmimas. Daugiabučių namų atnaujinimo (modernizavimo) programoje numatyta rekomendacija savivaldybėms rengti savivaldybių daugiabučių namų atnaujinimo (modernizavimo) programas, jas tvirtinti, skirti šių programų įgyvendinimo administratorius ir kontroliuoti jų įgyvendinimą, koordinuoti daugiabučių namų atnaujinimo (modernizavimo) procesą savivaldybės teritorijoje.

**3.** **Laukiami rezultatai.**

Priėmus sprendimą bus užtikrintas Skuodo rajono daugiabučių namų atnaujinimo (modernizavimo) programos įgyvendinimas.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomos lėšos nereikalingos.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vedėjo pavaduotoja Rasa Andriekienė.

Į Posėdį kviesti UAB „Skuodo šiluma“ direktorių Tomą Jurgutį.