**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PATALPŲ, SKIRTŲ MOKSLEIVIŲ MAITINIMUI, NUOMOS IR NUOMPINIGIŲ NUSTATYMO**

2024 m. rugpjūčio 19 d. Nr. T10-170

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – nustatyti patalpų, kurios bus išnuomotos Skuodo Pranciškaus Žadeikio gimnazijoje, Skuodo Bartuvos progimnazijoje, Ylakių gimnazijoje ir Mosėdžio gimnazijoje moksleivių maitinimui, nuomos įkainių dydžius.

Pagal šiuo metu galiojančius teisės aktus – Lietuvos Respublikos valstybės ir savivaldybių turto valdymo, naudojimo ir disponavimo juo įstatymą, Valstybės įmonės Registrų centro generalinio direktoriaus 2023 m. gruodžio 22 d. įsakymą Nr. VE-626 (1.3 E) „Dėl Vietovės pataisos koeficientų pagal nekilnojamojo turto paskirtį ir vietovę nuo 2024 m. sausio 1 d. ir vietovės pataisos koeficientų taikymo, nustatant nekilnojamojo turto vidutines rinkos vertes, tvarkos aprašo patvirtinimo“, Valstybės įmonės Registrų centro generalinio direktoriaus 2023 m. gruodžio 22 d. įsakymą Nr. VE-628 (1.3 E) „Dėl gyvenamųjų ir negyvenamųjų pastatų vieno kubinio metro vidutinių statybos verčių 2024 metams patvirtinimo“ ir Skuodo rajono savivaldybės tarybos savivaldybės materialiojo turto nuomos tvarkos aprašą, patvirtintą 2021 m. gegužės 27 d. sprendimu Nr. T9-111 „Dėl Skuodo rajono savivaldybės materialiojo turto nuomos tvarkos aprašo patvirtinimo“, sprendimą dėl savivaldybei priklausančio turto išnuomojimo bei nuompinigių dydžio nustatymo priima savivaldybės taryba.

**2. Siūlomos teisinio reguliavimo nuostatos.**

Nuompinigių už savivaldybės materialiojo turto nuomą skaičiavimo taisyklės, patvirtintos 2015 m. vasario 19 d. Skuodo rajono savivaldybės tarybos sprendimu Nr. T9-31 „Dėl nuompinigių už savivaldybės materialiojo turto nuomą skaičiavimo taisyklių patvirtinimo“, Valstybės įmonės Registrų centro generalinio direktoriaus 2023 m. gruodžio 22 d. įsakymas Nr. VE-626 (1.3 E) „Dėl Vietovės pataisos koeficientų pagal nekilnojamojo turto paskirtį ir vietovę nuo 2024 m. sausio 1 d. ir vietovės pataisos koeficientų taikymo, nustatant nekilnojamojo turto vidutines rinkos vertes, tvarkos aprašo patvirtinimo“, Valstybės įmonės Registrų centro generalinio direktoriaus 2023 m. gruodžio 22 d. įsakymas Nr. VE-628 (1.3 E) „Dėl gyvenamųjų ir negyvenamųjų pastatų vieno kubinio metro vidutinių statybos verčių 2024 metams patvirtinimo“.

**3. Laukiami rezultatai.**

Sprendimu patvirtintomis nuomos kainomis savivaldybei nuosavybės teise priklausantis turtas bus išnuomotas konkursą dėl moksleivių maitinimo Skuodo rajono bendrojo ugdymo mokyklose laimėjusiam asmeniui.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.