**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIERIAUS PAREIGYBĖS APRAŠYMO PATVIRTINIMO IR KONKURSO PASKELBIMO**

2024 m. rugpjūčio 22 d. Nr. T10-173

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 7 punktu, 4 dalimi, Lietuvos Respublikos valstybės tarnybos įstatymo 8 straipsnio 2 dalimi, 3 dalies 5 punktu, 10 straipsnio 2 dalies 6 punktu, Lietuvos Respublikos Vyriausybės 2023 m. lapkričio 8 d. nutarimu Nr. 858 „Dėl Valstybės ir savivaldybių institucijų ir įstaigų vertinimo kriterijų įverčių aprašo patvirtinimo“ patvirtintu Valstybės ir savivaldybių institucijų ir įstaigų vertinimo kriterijų įverčių aprašu, Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“ patvirtinta Valstybės tarnautojų pareigybių aprašymo ir vertinimo metodika bei patvirtinto Priėmimo į valstybės tarnautojo pareigas organizavimo tvarkos aprašo 9 ir 29 punktais, Skuodo rajono savivaldybės taryba nusprendžia:

1. Patvirtinti Skuodo rajono savivaldybės kontrolės ir audito tarnybos savivaldybės kontrolieriaus pareigybės aprašymą (pridedama).

2. Skelbti konkursą Skuodo rajono savivaldybės kontrolės ir audito tarnybos savivaldybės kontrolieriaus pareigoms eiti ir nustatyti pareiginės algos koeficientą – 2,0.

3. Skirti į Skuodo rajono savivaldybės kontrolės ir audito tarnybos savivaldybės kontrolieriaus konkurso komisiją Skuodo rajono savivaldybės administracijos Teisės, personalo ir dokumentų valdymo skyriaus vedėją Lijaną Beinoraitę ir Finansinės apskaitos skyriaus vedėją Kristiną Simaitienę.

4. Nustatyti konkurso komisijos Skuodo rajono savivaldybės kontrolės ir audito tarnybos savivaldybės kontrolieriaus pareigoms eiti atrinktų pretendentų, kurie pateikiami Savivaldybės tarybai, skaičių – 2.

5. Įgalioti Skuodo rajono savivaldybės administraciją Viešojo valdymo agentūrai pateikti duomenis apie Skuodo rajono savivaldybės kontrolieriaus poreikį kartu su Skuodo rajono savivaldybės kontrolės ir audito tarnybos savivaldybės kontrolieriaus pareigybės aprašymu.

6. Pripažinti netekusiu galios Skuodo rajono savivaldybės tarybos 2020 m. birželio 25 d. sprendimą Nr. T9-125 „Dėl Skuodo rajono savivaldybės kontrolės ir audito tarnybos savivaldybės kontrolieriaus pareigybės aprašymo patvirtinimo“.

7. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Alina Beniušienė, tel. (8 440) 73 984